דניאל נובואה

דניאל רוי גילכרייסט נובואה אזין (בספרדית: Daniel Roy Gilchrist Noboa Azín; נולד ב-30 בנובמבר 1987 בגואיאקיל), הוא פוליטיקאי ומנהל עסקים אקוודורי, שנבחר להיות נשיא אקוודור  ה-48, לאחר שזכה בבחירות בשנת 2023. בגיל 35, הוא יתמנה לתפקיד הנשיא הצעיר ביותר בתולדות אקוודור.

נובואה היה חבר ב בין השנים 2021 ו-2023, עד שהיא פורקה על ידי הנשיא הקודם, גיירמו לאסו, בתהליך הנקרא מוארטה קרוזדה . במסגרת התהליך, הנשיא מפרק את האספה הלאומית, אך ניתן לפתוח נגדו הצבעת אי אמון, בה הפסיד והוקדמו הבחירות.

לפני הקריירה הפוליטית שלו, נובואה מילא מספר תפקידים בתאגיד של משפחתו, "Noboa Corporation". אביו, אלווארו נובואה, הקים את התאגיד לאחר שרץ ללא הצלחה חמש פעמים לתפקיד הנשיא.

במאי 2023, נובואה רץ ביחד עם מפלגתו "התנועה הדמוקרטית הלאומית" בבחירות לנשיאות אקוודור. באוקטובר הוא התקדם לשלב השני, בו התמודד מול לואיסה גונסאלס, דבר שהפתיע רבים עקב כך שהסקרים חזו את נפילתו. בסיבוב השני שהתקיים ב-15 באוקטובר זכה בכ-52% מהקולות, וניצח את הבחירות.

ביוגרפיה

תחילת חייו והשכלתו 
דניאל רוי גילכרייסט נובואה אזין נולד ב-30 בנובמבר 1987 בגואיאקיל שבאקוודור. נובואה הוא בנו של איש העסקים אלווארו נובואה והפיזיקאית אנאבלה אזין.

בשנת 2010, קיבל תואר במנהל עסקים לאחר שסיים את לימודיו בבית הספר לנושא של אוניברסיטת ניו יורק.

בשנת 2019 קיבל תואר שני במנהל עסקים בבית הספר קלוג לניהול, שנמצא באוונסטון באילינוי. בשנת 2020 הוא קיבל תואר שני נוסף במינהל ציבורי מאוניברסיטת הרווארד ובשנת 2022 הוא קיבל תואר שני בתקשורת פוליטית מאוניברסיטת ג'ורג' וושינגטון.

הערות שוליים